钦定古今图书集成/明伦汇编/氏族典/第038卷 > 《廖用贤尚友录》 > 江公望
## 钦定古今图书集成/明伦汇编/氏族典/第038卷 > 《廖用贤尚友录》 > 江公望

按《宋史江公望传》：“公望，字民表，睦州人，举进士，建中
靖国元年，由太常博士拜左司谏。内苑稍畜珍禽奇
兽，公望力言非初政所宜。他日入对，帝曰：‘已纵遣之
矣，唯一白鹇，畜之久，终不肯去。先是，帝以拄杖逐鹇，
鹇不去，乃刻公望姓名于杖头，以识其谏。蔡正仙府
史以语言疑似成狱，公望极言论救，出知淮阳军。未’”
几，召为左司员外郎，以直龙图阁知寿州。蔡京为政，
编管南安军。遇赦还家，卒。建炎中，赠右谏议大夫。